คาดเงินบาทสัปดาห์หน้ากรอบ29.80/30.10
ศูนย์วิจัยกสิกรไทย คาดเงินบาทสัปดาห์หน้าเคลื่อนไหว29.80/30.10 จับตาข้อมูลเศรษฐกิจสหรัฐ-มาตรการเฟด
27 ส.ค. 2554

ศูนย์วิจัยกสิกรไทย คาดเงินบาทสัปดาห์หน้าเคลื่อนไหว29.80/30.10 จับตาข้อมูลเศรษฐกิจสหรัฐ-มาตรการเฟด
บริษัทศูนย์วิจัยกสิกรไทย จำกัด คาดการณ์แนวโน้มค่าเงินบาทในสัปดาห์หน้า (29 ส.ค.-2 ก.ย. 2554) เงินบาทเคลื่อนไหวในกรอบ 29.80-30.10 บาทต่อดอลลาร์ฯ โดยยังต้องจับตารายงานเครื่องชี้เศรษฐกิจเดือนก.ค. และอัตราเงินเฟ้อเดือนส.ค.ของไทย ตลอดจนการปรับตัวของตลาดการเงินหลังสุนทรพจน์ของประธานเฟด และข้อมูลเศรษฐกิจสหรัฐฯ
ที่สำคัญ ได้แก่ ตัวเลขตลาดแรงงาน ดัชนีความเชื่อมั่นผู้บริโภค ดัชนี ISM ภาคการผลิต ดัชนีผู้จัดการฝ่ายจัดซื้อเขตชิคาโกเดือนส.ค. ยอดสั่งซื้อของโรงงาน ยอดทำสัญญาซื้อบ้านที่รอปิดการขาย รายจ่ายด้านการก่อสร้าง รายได้-รายจ่ายส่วนบุคคล และดัชนีราคาการใช้จ่ายด้านการบริโภคส่วนบุคคลพื้นฐานเดือนก.ค. ราคาบ้านเดือนมิ.ย. ข้อมูลประสิทธิภาพการผลิต ต้นทุนแรงงานต่อหน่วย (ทบทวน) ประจำไตรมาส 2/2554 จำนวนผู้ขอรับสวัสดิการว่างงานรายสัปดาห์ และรายงานการประชุมคณะกรรมการกำหนดนโยบายการเงิน (FOMC) เมื่อวันที่ 9 ส.ค